Dorian Popa continuă dezvăluirile. De ce nu a fost eligibil pentru credit când a vrut să-și cumpere casă.
Dorian Popa poate câştiga şi 100.000 de euro din YouTube, lunar. El a dezvăluit că nu a fost eligibil pentru un credit de casă. Dorian Popa: Am luptat, am muncit, am strâns din dinţi şi am ajuns aici.
Dorian Popa a fost joi, 21 ianuarie, în juriul emisiunii ŞTIU, de la Aleph News, şi a dezvăluit că poate câştiga din YouTube şi 100.000 de euro, lunar."Din vizualizări faci între 7 și 15.000 de dolari pe lună și dacă mai faci și publicitate bine gândită poți să te duci între 20 și 40.000 de euro pe lună, deci plus vizualizările, te duci undeva între 30 – 50.000 și dacă mai ai și contracte pe un an, cum am eu, sar de o sută lejer", a declarat Dorian Popa, la Aleph News.Vlogger-ul oferă şi un sfat pentru cei care "vor mai mult de la viaţă": "Poate declanşa un trigger tuturor celor care-şi doresc mai mult de la viaţă. Eu am plecat din căminele ASE din Bucureşti. Pentru creditul de casă nu am fost eligibil (drepturile de autor nu sunt pe perioadă nederminată). Am luptat, am muncit, am strâns din dinţi şi am ajuns aici. Spor tuturor vizionarilor", a scris Popa într-un comentariu pe profilul de Instagram al lui Dan Pavel, prezentator al emisiunii ŞTIU.